C 79/18
HU
Az Európai Unió Hivatalos Lapja
2023.3.2.
A fogyasztási minták újragondolása 8.
rámutat arra, hogy a globális textilgyártás 2000 és 2015 között csaknem megduplázódott.
Mivel az EU textilfogyasztásának legnagyobb részét (81 %) a ruházati cikkek teszik ki, az a tendencia, hogy a ruházati cikkeket egyre rövidebb ideig használják a kidobás előtt, nagyban hozzájárul a fenntarthatatlan túltermelési és túlfogyasztási mintákhoz; 9. kéri olyan intézkedési modellek terjesztését, amelyek előmozdítják a textilanyagok tudatos és fenntartható használatát, különös tekintettel az olyan speciális ruházattípusokra, mint a kabátok vagy a gyermekruhák, amelyeket a fogyasztók nagyobb valószínűséggel dobnak el hasznos élettartamuk vége előtt.
Az ilyen intézkedések, mint például a csereprogramok (swap schemes), a fashion library-k és a tudatosságnövelő kampányok a kínált termékek minősége, higiéniája vagy sokfélesége tekintetében szembesülnek a használt ruházattal kapcsolatos előítéletekhez kapcsolódó különböző akadályokkal; 10. hangsúlyozza, hogy fokozni kell az összegyűjtött textilhulladék válogatására, újrafelhasználására és újrafeldolgo­ zására, valamint a különböző anyagok viselkedésének előrejelzésére és optimalizálására szolgáló innovatív megoldások (gépek, berendezések, digitális platformok) keresését; 11. rámutat arra, hogy a körforgásos termékek és szolgáltatások iránti piaci kereslet még mindig elégtelen, ami jelentős akadályt jelent a körforgásos üzleti modellek megvalósítása előtt; arra buzdítja a tagállami hatóságokat, valamint a regionális és helyi önkormányzatokat, hogy játsszanak ösztönző szerepet azoknak a kereskedelmi modelleknek a támogatásával, amelyek a használaton, és nem a birtokláson alapulnak, szabályozzák a textiltermékek szállítását és kereskedelmét (ideértve a hulladékáramokat is), és mozdítsák elő a normatív ösztönzőket (például a héa-csökkentést vagy a kiterjesztett gyártói felelősség elvének alkalmazását), és ezzel a vásárlás helyett a lízinget, a megosztási platformokat, a forgalomból történő kivonást és az újraértékesítést, valamint a használt cikkeket áruló üzleteket támogassák, felértékelve ezzel a javítást, az értéknövelő újrahasznosítást és a karbantartást; elismeri továbbá, hogy az ilyen üzleti modellek pozitív hatást gyakorolhatnak a környezeti fenntarthatósági teljesítményre az egészségügyben, az idegenforgalomban, az építőiparban és más alapvető közszolgáltatási ágazatokban; 12. üdvözli a fogyasztók zöld átállásban való szerepvállalására irányuló kezdeményezést (2) és az abból eredő uniós szabályokat, amelyek biztosítják, hogy a fogyasztók az értékesítés helyén tájékoztatást kapjanak a textiltermékek tartósságára vonatkozó kereskedelmi jótállásról, valamint releváns információkkal lássák el őket a textiltermékek javíthatóságáról; arra buzdítja az Európai Bizottságot, hogy folytassa a környezetbarát jellegre vonatkozó állítások valamennyi típusára vonatkozó minimumkritériumok kidolgozását a környezetbarát jellegre vonatkozó állításokkal kapcsolatos kezdeményezésével összefüggésben (3); A körforgásos terméktervezés elterjesztése 13. elismeri, hogy a nagyobb tartósságot célzó tervezés növelheti a textil-, ruházati, bőr- és cipőipari termékek (TCLF-ágazat) élettartamát, és ezáltal csökkentheti a hulladékot és a primer nyersanyagok és vegyi anyagok általános használatát; üdvözli az Európai Bizottság arra irányuló munkáját, hogy kötelező termékspecifikus környezetbarát tervezési követelményeket dolgozzon ki a textiltermékek, ruházati cikkek, bőráruk és cipők tartósságának, újrafelhasználhatósá­ gának, javíthatóságának, textilszál-újrahasznosíthatóságának és kötelező újrafeldolgozott száltartalmának növelése érdekében; 14. határozottan támogatja, hogy közös fenntarthatósági normákra van szükség, amelyek elengedhetetlenek ahhoz, hogy a márkákat bevonják termékeik környezeti hatásainak értékelésébe; 15. üdvözli a stratégia azon szempontjait, amelyek a TCLF-ágazat körforgásosságára vonatkozó egyértelműbb tájékoztatásra és a digitális termékútlevélre vonatkoznak; utóbbi a körforgásos jellegre és más környezeti szempontokra vonatkozó kötelező tájékoztatási követelményeken alapul; arra kéri az Európai Bizottságot, hogy tegye elérhetővé a digitális termékútlevelet valamennyi érdekelt fél és fogyasztó számára, amely információkat tartalmaz a munkakörülményekről, valamint a termékek javításának és újrafelhasználásának módjáról; 16. úgy véli, hogy a TCLF-ágazat termékeire vonatkozó minimumkövetelmények meghatározásakor a következő elveket kell követni, amelyek célja az ökológiai egyensúly egészének javítása a teljes életciklus során:
(2) (3)
COM (2022) 143 – Javaslat a fogyasztók zöld átállással kapcsolatos szerepvállalásának a tisztességtelen gyakorlatokkal szembeni hatékonyabb védelem és a hatékonyabb tájékoztatás révén történő növeléséről.
Kezdeményezés a környezetbarát jellegre vonatkozó állítások alátámasztására – Európai Bizottság, Környezetvédelmi Főigazgatóság (europa.eu).